પામ બ્રેસલેટની પૅટર્નની વાત કરીએ તો એવી ડિઝાઇન વધારે ચાલે છે જે તમારી આખી હથેળીને કવર કરે છે. એ સિવાય પામ બ્રેસલેટમાં એવી પૅટર્ન પણ છે જે તમારી હથેળીને માત્ર બે બાજુથી કવર કરે છે. બીજાં પામ બ્રેસલેટ એવાં પણ છે જેમાં રિન્ગ પણ હોય છે. એમાં એક આંગળીથી લઈને ત્રણ આંગળીનાં પણ હોય છે. પામ બ્રેસલેટની ડિઝાઇન પણ એના જેવી જ સ્માર્ટ છે. તમને આમાં લીફ, ફ્લાવર, સ્ટાર, ફેધર, બટરફ્લાયની ડિઝાઇન, સાપ જેવી ડિઝાઇન્સ જોવા મળે છે. બીજી લીફની ડિઝાઇનમાં એક સાથે તમને ઘણાંબધાં લીફ જોવા મળે છે. આમાં તમને ડાયમન્ડવાળાં પામ બ્રેસલેટ પણ મળે છે. ઍન્ટિક લુક જોઈતો હોય તો પામ બ્રેસલેટમાં ઍન્ટિક લુક આપતાં પામ બ્રેસલેટ પણ પહેરી શકે છો. આ બધી એજના લોકો પહેરી શકે છે એમ જણાવતાં બેલા મેસવાણી કહે છે, ‘આ યંગસ્ટરથી લઈને મિડલ-એજ સુધીના લોકો પહેરી શકે છે. એ ફ્રી સાઇઝનાં હોય છે, જેને તમે તમારી હથેળીના હિસાબે ઍડ્જસ્ટ કરી શકો છો. એની રેન્જ ૩૦૦થી લઈને ૫૦૦ રૂપિયા સુધીની હોય છે.’